पिछली कंपनी के सीनियर ने ऑफिस में घुसकर तलवार से हमला किया
बेंगलुरु में एक टेक कंपनी के मैनेजिंग डायरेक्टर (MD) और CEO की पिछली कंपनी के सीनियर ने दो लोगों के मिलकर हत्या कर दी। Ex-Senior Barges Into Bengaluru Tech Firm, Kills CEO, Managing Director
बेंगलुरु में एक टेक कंपनी के मैनेजिंग डायरेक्टर (MD) और CEO की पिछली कंपनी के सीनियर ने दो लोगों के मिलकर हत्या कर दी।
हमलावरों ने एरोनिक्स इंटरनेट कंपनी के MD फणींद्र सुब्रमण्यम और CEO वीनू कुमार पर ऑफिस में घुसकर तलवार से हमला किया।
इससे दोनों गंभीर रूप से घायल हो गए। वहीं, अस्पताल ले जाते समय दोनों की मौत हो गई।
रिपोर्ट्स के मताबिक, फणींद्र और वीनू ने नई कंपनी शुरू की थी। जिससे पिछली कंपनी के सीनियर को आर्थिक नुकसान हो रहा था। इसके चलते उसने दोनों की हत्या कर दी।
बेंगलुरु नॉर्थ ईस्ट के DCP लक्ष्मी प्रसाद ने बताया कि हमले के बाद से फेलिक्स सहित तीनों आरोपी मौके से फरार हो गए। दो आरोपियों की पहचान अभी नहीं हो पाई है।
दोस्तों ने बताई हत्या की वजह
मीडिया रिपोर्ट्स के मुताबिक, मृतकों के दोस्तों ने बताया कि फणींद्र और वीनू ने मिलकर नवंबर 2022 में एरोनिक्स कंपनी शुरू की थी।
इससे पहले दोनों बन्नेरघट्टा रोड पर स्थित प्राइवेट कंपनी में काम करते थे, जो लोगों को इंटरनेट सुविधाएं मुहैया कराती थी। इस कंपनी ने फेलिक्स, फणींद्र और वीनू का सीनियर था।
फणींद्र और वीनू ने इस कंपनी से इस्तीफा देने के बाद एरोनिक्स इंटरनेट कंपनी शुरू की थी। इससे फेलिक्स के कस्टमर कम हो रहे थे और उसकी कंपनी आर्थिक संकटों से गुजर रही थी। इसके चलते फेलिक्स ने दोनों की हत्या कर दी।
ऐसी अन्य खबर भी पढ़ें...
गुरुग्राम में युवती की चाकू गोदकर हत्या, शादी से इनकार करने पर सिरफिरे ने हमला किया
हरियाणा के गुरुग्राम में युवक ने शादी न करने पर बीच रास्ते में युवती की चाकू से गोदकर हत्या कर दी। हत्या के वक्त युवती की मां भी साथ में थी लेकिन वह हत्यारे के चंगुल से बेटी को बचा नहीं सकी। मृतक नेहा (19) और आरोपी राजकुमार की कुछ महीने पहले सगाई हुई थी। इसके बाद दोनों के बीच तकरार हो गई, जिससे सगाई टूट गई। फिर भी वो शादी की जिद कर रहा था, लड़की के मना करने पर उसने पूर्व मंगेतर की हत्या कर दी। पढ़ें पूरी खबर...